ભચાઉ પાલિકા ચૂંટણી : પિતા-પુત્ર સામે પિતા-પુત્ર ગાંધીધામ, તા. 13 : ભચાઉ નગરપાલિકાની ચૂંટણીનું ચક્ર ભાજપ તથા કોંગ્રેસ બંનેમાં પિતા-પુત્ર આસપાસ ફરી રહ્યું છે. કેસરિયા પક્ષે ધારાસભ્ય વીરેન્દ્રસિંહ જાડેજાએ પોતાના પુત્રને જંગમાં ઉતાર્યા છે તો સામી તરફ કોંગ્રેસના અશોકસિંહ ઝાલાએ પોતે તથા પુત્ર બંનેએ જંગમાં ઝુકાવડાવ્યું છે. યોગાનુયોગ તો એ છે કે આ બંનેના પુત્રનું નામ કુલદીપ છે. વીરેન્દ્રસિંહના પુત્ર કુલદીપસિંહ વોર્ડ નં. 7માંથી જ્યારે અશોકસિંહના પુત્ર?કુલદીપસિંહ વોર્ડ નં. 2માંથી ચૂંટણી લડી રહ્યા છે. વીરેન્દ્રસિંહ ધારાસભ્ય હોવાથી આ વખતે પાલિકાની ચૂંટણીમાં નથી પરંતુ કોંગ્રેસમાંથી અશોકસિંહ વોર્ડ નં. 6માંથી ઉમેદવારી કરી રહ્યા છે. વીરેન્દ્રસિંહ ચૂંટણી ઇન્ચાર્જ છે તો અશોકસિંહ પણ?છે. એટલે પાલિકાનો આ ચૂંટણીજંગ બંને પક્ષે પિતા-પુત્રનો જંગ બની ગયો છે.